Diari Oficial de la Generalitat Valenciana


Sumari del DOGV 9051, del 30-03-2021 (2021/3172)

RESOLUCIÓ de 24 de març de 2021, de la Conselleria d'Educació, Cultura i Esport, per la qual es modifica la progressió de la implantació de l'ensenyament del valencià en diferents escoles oficials d'idiomes de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9051

Data del DOGV
:   30-03-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/3172


Data del document
:   24-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 24 de març de 2021, de la Conselleria d'Educació, Cultura i Esport, per la qual es modifica la progressió de la implantació de l'ensenyament del valencià en diferents escoles oficials d'idiomes de la Comunitat Valenciana. [2021/3172]  
A proposta de la Direcció General de Política Lingüística i Gestió del Multilingüisme i de la Direcció General de Centres Docents, es va dictar la Resolució de 8 de febrer de 2021, de la Conselleria d'Educació, Cultura i Esport, per la qual es va implantar l'ensenyament de Valencià, del règim especial d'idiomes, a les escoles oficials d'idiomes de l'Alacantí, amb codi de centre 67859388, de Llíria, amb codi de centre 06416614, i de Torrent, amb codi de centre 82791326 (DOGV 12.02.2021).  
El Servei d'Idiomes i Programes Europeus de la Direcció General de Política Lingüística i Gestió del Multilingüisme ha informat que, per causes relacionades amb la demanda de l'alumnat de la zona, ha sigut necessari adaptar els nivells inicialment previstos per a la seua implantació, de manera que, si bé es manté el mateix nombre de grups previst, durant el curs escolar 2020-2021 també ha d'impartir-se el nivell B2.  
  
El Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, en l'article 3 estableix que: «L'autorització o la modificació dels ensenyaments i de l'oferta formativa que s'impartisquen a les escoles oficials d'idiomes correspon a la conselleria competent en matèria d'educació».  
  
Vista la proposta del director general competent en matèria de centres docents i de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i d'acord amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i amb l'article 79 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en virtut de la delegació establida en la Resolució de 26 d'octubre de 2016, de la Conselleria d'Educació, Investigació, Cultura i Esport, sobre delegació de competències en determinats òrgans, resolc:  
  
  
U  
1. Modificar la progressió de la implantació de l'ensenyament del Valencià, del règim especial d'idiomes, en les següents escoles oficials d'idiomes:  
- EOI L'Alacantí, amb codi de centre 02156857  
€ EOI de Llíria, amb codi de centre 84649540  
€ EOI de Torrent, amb codi de centre 94560658  
2. La implantació a les escoles oficials d'idiomes de L'Alacantí, centre 59546307, i de Llíria, centre 23438287, es realitzarà de manera progressiva:  
- A partir del curs escolar 2020-2021 impartiran els nivells B2, C1 i C2.  
- A partir del curs escolar 2021-2022 impartiran, a més, els nivells A2 i B1.  
3. La implantació a l'Escola Oficial d'Idiomes de Torrent, centre 67695481, es realitzarà de manera progressiva:  
- A partir del curs escolar 2020-2021 impartirà els nivells A2, B2, C1 i C2.  
- A partir del curs escolar 2021-2022 impartirà, a més, el nivell B1.  
  
Dos  
S'autoritza els diferents òrgans directius de la Conselleria d'Educació, Cultura i Esport perquè, en l'àmbit de les seues respectives competències, adopten les mesures necessàries per a l'aplicació del que es disposa en la present resolució.  
  
Tres  
La present resolució es publicarà en el Diari Oficial de la Generalitat Valenciana, i produirà efectes a partir del curs escolar que s'indica en l'apartat u d'aquesta resolució.  
  
La present resolució posa fi a la via administrativa i contra aquesta podrà interposar-s'hi, postestativament, recurs de reposició en el termini d'un mes, comptat des de l'endemà de publicar-se en el Diari Oficial de la Generalitat Valenciana, davant del mateix òrgan que ha dictat l'acte objecte de recurs, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà plantejar-se, directament, recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de publicar-se en el Diari Oficial de la Generalitat Valenciana, conforme al que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 de març de 2021.- El secretari autonòmic d'Educació i Formació Professional (p. d. R 26.10.2016): Miguel Soler Gracia.